Στυλιανός Μαυρομιχάλης

Ο Στυλιανός Μαυρομιχάλης (1899Εφημερίδα Ελευθερία, 28 Σεπτεμβρίου 1963, σ. 7. - 29 Οκτωβρίου 1981) ήταν δικαστικός και πρωθυπουργός της Ελλάδας.
Βιογραφία
Γεννήθηκε στη Μάνη και καταγόταν από την ιστορική οικογένεια των Μαυρομιχαλαίων. Ήταν ανιψιός του Κυριακούλη Μαυρομιχάλη, ο οποίος υπήρξε επίσης πρωθυπουργόςΗμερησία, Το... γενεαλογικό δέντρο των πρωθυπουργών , 4-1-2010.. Φοίτησε νομικά αρχικά στο Πανεπιστήμιο Αθηνών και συνέχισε τις σπουδές του σε Γερμανία και Ελβετία. Το 1924 διορίστηκε έπειτα από διαγωνισμό πάρεδρος ενώ το επόμενο έτος έγινε πρωτοδίκης. Το 1936 έγινε πρόεδρος πρωτοδικών και το 1939 εφέτης Εφημερίδα Ελευθερία, 28 Σεπτεμβρίου 1963, σ. 7.. Το 1946 εισήλθε στον Άρειο Πάγο του οποίου διετέλεσε πρόεδροςΠρόεδροι του Αρείου Πάγου από το 1963 ως το 1968. Είχε παρασημοφορηθεί με τον ανώτερο Ταξιάρχη του Φοίνικος.  

Στις 28 Σεπτεμβρίου του 1963 σχημάτισε υπηρεσιακή κυβέρνηση, η οποία παρέμεινε μέχρι τις 8 Νοεμβρίου του ίδιου έτους, με σκοπό να οδηγήσει την χώρα στις εκλογές. Παράλληλα ανέλαβε και το υπουργείο ΕσωτερικώνΕφημερίδα Πελοπόννησος, 29 Σεπτεμβρίου 1963, σ. 1.. Το 1968 απομακρύνθηκε από τη θέση του στην οποία επανήλθε τιμητικά το 1974. Έγραψε πολλές νομικές μελέτες όπως: «Η υπό αίρεσιν καταγγελία της συμβάσεως», «Αποζημίωσις λόγω καταγγελίας της συμβάσεως», «Η ρήτρα πληρωμής είδος», «Το Άρθρο 63 του αστικού κώδικα» κ.ά.  

Απεβίωσε στις 29 Οκτωβρίου του 1981.

 Παραπομπές 

Κατηγορία:Πρόεδροι του Αρείου Πάγου
Κατηγορία:Πρωθυπουργοί της Ελλάδας
Στυλιανος
Κατηγορία:Έλληνες δικαστικοί